جل شکتی وزارت
نائب صدر جمہوریہ ایم وینکیا نائیڈو نے جل شکتی کے مرکزی وزیر گجیندر سنگھ شیخاوت اور جل شکتی کے مرکزی وزیر مملکت رتن لال کٹاریہ کی موجودگی میں نیشنل واٹر 2019 کی تقسیم ایوارڈ کی تقریب کا افتتاح کیا
نائب صدر جمہوریہ نے سووچھ بھارت ابھیان اور جل شکتی ابھیان جیسے اہم مختلف اقدامات کرنےکے لئے وزیر اعظم نریندر مودی کی تعریف کی
نائب صدر جمہوریہ ہند جناب ایم وینکیا نائیڈو نے آج جل شکتی کے مرکزی وزیر جناب گجیندر سنگھ شیخاوت کی موجودگی میں پانی سے متعلق قومی ایوارڈز 2019 کی تقسیم ایوارڈ کی تقریب کا افتتاح کیا۔ اس موقع پر جل شکتی کے وزیر مملکت جناب رتن لال کٹاریہ، جل شکتی کی وزارت کے سکریٹری جناب یوپی سنگھ اور دیگر حکام بھی موجود تھے۔ جناب وینکیا نائیڈو نے اس موقع پر جل شکتی کی وزارت کی تعریف کی اور اپنی نیک خواہشات پیش کیں اور پانی کو بچانے کے لئے تمام ریاستوں، اداروں، تنظیموں، افراد اور دیگر لوگوں کی خدمات کے لئے انہیں مبارکباد دی۔ انہوں نے کہا کہ نیشنل واٹر ایوارڈز کے ذریعے جل آندولن اب ایک جن آندولن بن گیا ہے اور عوام کی شرکت کے بغیر کوئی کامیابی ممکن نہیں ہوسکے گی۔ انہوں نے کہا کہ ہم نے یہ سووچھ بھارت مشن میں دیکھا۔
نائب صدر جمہوریہ ہند نے سووچھ بھارت ابھیان اور جل شکتی ابھیان جیسے مختلف اقدامات کرنے کے لئے وزیر اعظم جناب نریندر مودی کی تعریف کی۔ نائب صدر نے کہا کہ انہیں یہ جان کر خوشی ہوئی ہے کہ ایواڈز کے زمروں میں تمام شراکت داروں کو شامل کیاگیا ہے۔یہ ہمارا فرض ہے کہ اس محدود وسیلے کے تحفظ کے لئے تمام ممکنہ اقدامات کیے جائیں اور پانی کے تحفظ کی اہمیت کے بارے میں عوام میں بیداری کے لئے ایک ٹھوس ذرائع ابلاغ کی فوری ضرورت ہے۔ جناب نائیڈو نے مزید کہا کہ پانی کو ضائع ہونے سے بچانےکی بھی ضرورت ہے۔ انہوں نے زور دیتے ہوئے کہا کہ وقت کا تقاضا ہے کہ ہماری طرز زندگی میں تبدیلی لائی جائے اور پانی کو بچانے کو ہی زندگی بنایا جائے۔ انہوں نے کہا کہ اچھی حکمرانی ملک کی ترقی کا اہم ایجنڈا ہے۔ نمامی گنگا پروگرام کے مثبت نتائج وپردھان منتری کرشی سینچائی یوجنا کے تحت سینچائی کے پروجیکٹوں کی جلد تکمیل، اٹل بھوجل یوجنا کے ذریعے گراؤنڈ واٹر  کے لئے شراکت داری اپروچ، نیشنل ہائیڈرو لوجی پروجیکٹ کے ذریعے ہائیڈرو لوجیکل ڈیٹا کی فراہمی میں بہتری اور Aquifer مینجمنٹ پر قومی پروجیکٹ، ہندوستان کے پانی کے سیکٹر کی مجموعی کایا پلٹ کو نمایاں کرتے ہیں جو پچھلے کچھ سالوں میں حاصل کی گئی ہیں۔ انہوں نے کہا کہ جل شکتی کی وزارت کی تشکیل کے ساتھ اعلیٰ سطح پر پالیسی میں اصلاح کی گئی ہے تاکہ مانگ کی سائیڈ اور سپلائی سائیڈ مینجمنٹ پر خصوصی توجہ کے ساتھ ہندوستان میں پانی کے وسائل کے مربوط بندوبست کو جہت دی جاسکے۔
انہوں نے کہا کہ پالیسی سازوں نے پانی کے بندوبست کے انفرادی عناصر سے نمٹنے کے لئے کثیر سطحوں پر ایماندارانہ اور سرگرم مداخلت کی ہے۔ جل شکتی کی وزارت کی تشکیل کے فوراً بعد جل جیون مشن شروع کیاگیا تاکہ 2024 تک ہر گھر کو فنکشنل نل کا پانی فراہم کیا جاسکے۔ جل شکتی ابھیان  ہندوستان بھر میں 256 ضلعوں کا احاطہ کرتے ہوئے جولائی سے دسمبر 2019 کے درمیان شروع کی گئی تھی یہ ایک سرگرم اور ٹائم باؤنڈ پانی کے تحفظ کی مہم ہے۔ اس کا مقصد پانی کے تحفظ کو جن آندولن بنانا ہے اور پانی کے قومی مشن کی سرگرمیوں کے ذریعے ملک میں پانی کے تحفظ کے تئیں بیداری پیدا کرنا ہے۔
انہوں نے کہا کہ ڈرپ اور اسپرنکلر نظام جسے سینچائی کے بہت چھوٹے طور طریقوں کو وسیع پیمانے پر فروغ دینا ہوگا تاکہ زراعت کے لئے پانی کا مؤثر استعمال ہوسکے۔ انہوں نے کہا کہ اگر ہمیں مستقبل کی نسلوں کو ایک قابل رہائش کرہ ارض یا پلیٹ سونپا ہے تو دوبارہ استعمال، کٹوتی اور ری سائیکل واچ-وارڈز ہونی چاہئے۔ واٹر شیڈ پیش رفت ایک اور شعبہ ہے جو مقامی معیشت کی ترقی، روزگار پیدا ہونے، حیاتیاتی تنوع کے تحفظ اور آب وہوا میں لچک کی حوصلہ افزائی کرسکتا ہے۔
انہوں نے ایوارڈز جیتنے والے سبھی لوگوں کو مبارکباد دی اور امید ظاہر کی کہ وہ پانی کے تحفظ میں اچھے کام کرتے رہیں گے۔ انہوں نے ان ایوارڈز کا اہتمام کرنے کے لئے جل شکتی کی وزارت کا بھی شکریہ ادا کیا جو نہ صرف پانی کے تحفظ کے ونڈرفل کاز کے لئے زیادہ سے زیادہ لوگوں کو تحریک دیں گے بلکہ وہ مل کر کام کرنے اور کچھ غیر معمولی کاموں کو تسلیم کرنے کے لئے ایک قومی پلیٹ فارم کے طور پر کامک کریں گے۔
جناب نائیڈو نے کہا کہ یہ پلیٹ فارم آبی وسائل کے شعبے میں نئے امکانات اور ہدایات کے لئے ایک ونڈو کی بھی پیشکش کرتا ہے۔ انہوں نے امید ظاہر کی کہ یہ اقدامات ملک میں پانی سے متعلق احساس کو فروغ دینے میں مددگار ثابت ہوں گے جو وقت کی اہم ضرورت ہے۔
پانی کے تحفظ کے لئے عوامی تحریک پیدا کرنے کے لئے وزیر اعظم جناب نریندر مودی کے وژن اور جاں نثاری نے پورے ملک کو تحریک دی ہے:شیخاوت
تقریب سے خطاب کرتے ہوئے جل شکتی کے مرکزی وزیر جناب گجیندر سنگھ شیخاوت نے پانی کے تحفظ کے لئے ہر ایک کو حوصلہ دینے کے لئے نائب صدر جمہوریہ کا شکریہ ادا کیا۔ جناب شیخاوت نے کہا کہ ایوارڈ جیتنے والوں کی تعریف کے پیچھے کئی وجوہات ہیں لیکن ان میں سب سے اہم اور پہلی وجہ یہ ہے کہ ان کا عوامی بیداری کے ذریعے شعور پیدا کرنے میں اہم رول ہے۔ ایوارڈز جیتنے والوں نے اپنے عمل سے یہ ثابت کردیا ہے کہ اگر کوئی بھی کوشش کرتا ہے تو کچھ بھی حاصل کیا جاسکتا ہے۔
جل شکتی کے وزیر مملکت جناب رتن لال کٹاریہ نے تقسیم ایوارڈ کی تقریب میں نائب صدر جمہوریہ کی شرکت کے لئے ان کا شکریہ ادا کیا۔ انہوں نے کہا کہ یہ ایوارڈ پانے والوں کے ساتھ ساتھ محکمے کے افسرو ں کے لئے حوصلہ افزا بات ہے۔ جناب کٹاریہ نے پانی کے تحفظ اور بندوبست کے شعبے میں ان کی غیر معمولی اور اہم حصولیابیوں اور بامعنی خدمات وتعاون کے لئے انہیں مبارکباد پیش کی۔ وزیر مملکت نے اس طرح کے ان سبھی افراد، تنظیموں کی شاندار کوششوں کی خصوصی طور پر تعریف کی، جو اس شعبے میں انتھک کام کررہے ہیں، لیکن آج ایوارڈ حاصل نہ کرسکے۔ انہوں نے ان کی خدمات کو یکساں طور پر قابل قدر قرار دیا۔ جناب کٹاریہ نے افراد، تنظیموں کی سنجیدہ کوششوں کی ستائش کو تسلیم کرنے کے صلے میں نیشنل واٹر ایوارڈز قائم کرنے کے لئے محکمے کو مبارکباد دی اور اسے صحیح سمت میں ایک قدم قرار دیا تاکہ پانی کےبندوبست کے لئے ایک مجموعی اپروچ  اپنانے کی فوری ضرورت پر عوام میں بیداری پھیلائی جاسکے۔انہوں نے پانی کے تحفظ میں سرگرم عمل رہنے والے ان جانبازوں کا بھی شکریہ ادا کیا جنہوں نے ایوارڈز کے لئے نہیں کام کیا بلکہ وہ اپنا اس سلسلے میں اپنا کردار ادا کررہے ہیں۔
جناب شیخاوت نے مزید کہاکہ ہماری وزیر اعظم کا وژن اور جانثاری ہے کہ پانی کے تحفظ کے لئے عوام تحریک پیدا کی جائے، جس نے پورے ملک کو تحریک دی ہے۔ یہ ایوارڈز نہ صرف ان لوگوں کی حوصلہ افزائی کریں گے اور ان لوگوں کو تحریک دیں گے جو اس کاز کے لئے کام کررہے ہیں بلکہ ان لوگوں کو بھی تحریک دیں گے جو بغیر کسی ہچکچاہٹ کے اپنی خدمت پیش کرنا چاہتے ہیں۔
انہوں نے کہاکہ شہر کاری اور صنعت کاری کی وجہ سے پانی کے وسائل پر زیادہ اثر پڑے گا لیکن تمام سطحوں پر لیڈروں، والدین اور دیگر اہم اداروں کے ذریعے پانی کے تحفظ کے بارے میں بیداری پھیلانے کے لئے یہ لازمی ہے تاکہ ایک روپے میں ایک ایسی تبدیلی لائی جاسکے جو پانی کے مؤثر تحفظ اور بندوبست کے کاز کے لئے اہم ہوگی۔
جل شکتی کی وزارت کے سکریٹری جناب یوپی سنگھ نے مہمانوں کا خیر مقدم کیا اور کہاکہ جل شکتی کی وزارت ایک مربوط ڈھنگ سے پانی سے متعلق معاملات سے نمٹنے کے تئیں عہد بستہ ہے۔ اس موقع پر این ایم سی جی کے ڈی جی راجیو رنجن مشرا اور پدم بھوشن انل جوشی بھی موجود تھے۔
..........................
م ن، ح ا، ع ر
U-7153
(Visitor Counter : 81